Document ID: 31988L0436

ΟΔΗΓΙΑ ΤΟΥ ΣΥΜΒΟΥΛΙΟΥ της 16ης Ιουνίου 1988 για την τροποποίηση της οδηγίας 70/220/ΕΟΚ περί προσεγγίσεως των νομοθεσιών των κρατών μελών οι οποίες αφορούν στα μέτρα που πρέπει να ληφθούν κατά της μολύνσεως του αέρος από τα αέρια που προέρχονται από κινητήρες με τους οποίους είναι εφοδιασμένα τα οχήματα με κινητήρα ( Περιορισμός των εκπομπών ρυπογόνων σωματιδίων από τους κινητήρες ντήζελ ) ( 88/436/ΕΟΚ )
ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,
ιΕχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100 Α,
την πρόταση της Επιτροπής^(1 ),
Σε συνεργασία με το Ευρωπαϊκό Κοινοβούλιο^(2 ),
ιΕχοντας υπόψη τη γνώμη της Οικονομικής και Κοινωνικής Επιτροπής^(3 ),
Εκτιμώντας :
ότι πρέπει να ληφθούν μέτρα για την προοδευτική δημιουργία της εσωτερικής αγοράς κατά τη διάρκεια της χρονικής περιόδου που λήγει στις 31 Δεκεμβρίου 1992 ότι η εσωτερική αγορά συνεπάγεται ένα χώρο δίχως εσωτερικά σύνορα, στον οποίο είναι εξασφαλισμένη η ελεύθερη κυκλοφορία των εμπορευμάτων, των προσώπων, των υπηρεσιών και των κεφαλαίων ότι το πρώτο πρόγραμμα δράσης των Ευρωπαϊκών Κοινοτήτων για την προστασία του περιβάλλοντος, το οποίο εγκρίθηκε από το Συμβούλιο στις 22 Νοεμβρίου 1973, καλεί ήδη τα κράτη μέλη να λάβουν υπόψη τους τις νεώτερες επιστημονικές εξελίξεις στον τομέα της καταπολέμησης της ρύπανσης του αέρα από τα καυσαέρια των αυτοκινήτων οχημάτων και να προσαρμόσουν στις εξελίξεις αυτές τις οδηγίες που έχουν ήδη θεσπιστεί ότι στο τρίτο πρόγραμμα δράσης προβλέπεται η καταβολή περαιτέρω προσπαθειών με σκοπό τη σημαντική μείωση του σημερινού επιπέδου των εκπομπών ρυπογόνων ουσιών από τους κινητήρες των αυτοκινήτων οχημάτων ότι οι τυχόν αποκλίσεις μεταξύ των εθνικών νομοθεσιών όσον αφορά τα όρια των εκπομπών ρυπογόνων σωματιδίων από τους κινητήρες με ανάφλεξη διά συμπιέσεως ( κινητήρες ντήζελ ), που έχουν καθιερωθεί ως κριτήρια για την έγκριση των οχημάτων που είναι εφοδιασμένα με τέτοιου είδους κινητήρες, ενδέχεται να εμποδίσουν την ελεύθερη κυκλοφορία των προϊόντων αυτών στην Κοινότητα ότι, συνεπώς, είναι αναγκαίο να καθοριστούν κοινά πρότυπα στον τομέα αυτό ότι, στην οδηγία 70/220/ΕΟΚ^(4 ), καθορίζονται οριακές τιμές για τις εκπομπές μονοξειδίου του άνθρακα και ακαύστων υδρογονανθράκων από τους κινητήρες των αυτοκινήτων οχημάτων ότι οι οριακές αυτές τιμές μειώθηκαν για πρώτη φορά από την οδηγία 74/290/ΕΟΚ^(5 ) και συμπληρώθηκαν σύμφωνα με την οδηγία 77/102/ΕΟΚ^(6 ) της Επιτροπής, από οριακές τιμές για τις ανεκτές εκπομπές οξειδίων του αζώ - του ότι οι οριακές τιμές για τις τρεις αυτές ρυπογόνες ουσίες μειώθηκαν σταδιακά με την οδηγία 78/665/ΕΟΚ της Επιτροπής^(7 ) και με τις οδηγίες 83/351/ΕΟΚ^(8 ) και 88/76/ΕΟΚ^(9 ) του Συμβουλίου ότι το πεδίο εφαρμογής της οδηγίας 70/220/ΕΟΚ διευρύνθηκε από την οδηγία 83/351/ΕΟΚ ώστε να περιλάβει οχήματα ορισμένων κατηγοριών τα οποία είναι εφοδιασμένα με κινητήρες με ανάφλεξη διά συμπιέσεως ( κινητήρες ντήζελ ), χωρίς όμως να θεσπιστούν διατάξεις για τις ειδικές εκπομπές των κινητήρων αυτών ότι μόνον οι εκπομπές αιθάλης υπόκεινται στην οδηγία 72/306/ΕΟΚ^(10 ) ότι, για την καλύτερη προστασία της δημόσιας υγείας πρέπει, εντούτοις, να περιοριστεί το σύνολο των εκπομπών ρυπογόνων σωματιδίων από τους κινητήρες αυτούς ότι για τις εκπομπές ρυπογόνων σωματιδίων πρέπει να καθοριστούν οριακές τιμές οι οποίες ανταποκρίνονται στο επίπεδο της πλέον προηγμένης τεχνολογίας που είναι διαθέσιμη σήμερα ; ; ; ; ; ; στην Κοινότητα, σχετικά με τους κινητήρες ντήζελ, και να συμπληρωθεί η διαδικασία ελέγχου που προβλέπεται στην οδηγία 70/220/ΕΟΚ με διατάξεις που αφορούν τη δειγματοληψία και την ανάλυση των εκπομπών σωματιδίων και οι οποίες εμπνέονται από τη σχετική νομοθεσία των ΗΠΑ ότι ο καθορισμός των οριακών τιμών των εκπομπών ρυπογόνων σωματιδίων από οχήματα με κινητήρες ντήζελ στο επίπεδο του 1,1 και 1,4 γραμμαρίου ανά δοκιμή, αποτελεί, απλώς, ένα πρώτο βήμα προς τον περιορισμό των εκπομπών αυτών ότι, σύμφωνα και με τη γνώμη του Ευρωπαϊκού Κοινοβουλίου, πρέπει να υλοποιηθεί το ταχύτερο δυνατόν ένα δεύτερο στάδιο μείωσης των εκπομπών ρυπογόνων σωματιδίων, και ότι πρέπει να επιτευχθούν επίπεδα 0,8 και 1,0 γραμμαρίου ανά δοκιμή ότι, με τα οριστέα επίπεδα, θα πρέπει να λαμβάνονται υπόψη οι τεχνικοοικονομικές δυνατότητες που θα υπάρχουν τότε,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :
ίΑρθρο 1 Η οδηγία 70/220/ΕΟΚ τροποποιείται ως εξής :
1 . ^Ο τίτλος της οδηγίας 70/220/ΕΟΚ αντικαθίσταται από το ακόλουθο κείμενο :
"Οδηγία του Συμβουλίου της 20ής Μαρτίου 1970 για την προσέγγιση των νομοθεσιών των κρατών μελών σχετικά με τα μέτρα που πρέπει να ληφθούν κατά της ρύπανσης του αέρα από τις εκπομπές των οχημάτων με κινητήρα ." 2 . ^Τα παραρτήματα Ι, ΙΙΙ και ΙΙΙ Α τροποποιούνται σύμφωνα με το παράρτημα της παρούσας οδηγίας .
ίΑρθρο 2 1 . Από την 1η Οκτωβρίου 1988, τα κράτη μέλη δεν μπορούν, για λόγους σχετικούς με τη ρύπανση του αέρα από τις εκπομπές ρυπογόνων σωματιδίων που προέρχονται από τον κινητήρα :
- ούτε να αρνούνται, για ένα τύπο οχήματος με κινητήρα με ανάφλεξη διά συμπιέσεως, τη χορήγηση έγκρισης ΕΟΚ ή την έκδοση του πιστοποιητικού που προβλέπεται στο άρθρο 10 παράγραφος 1 τελευταία περίπτωση της οδηγίας 70/156/ΕΟΚ^(11 ) του Συμβουλίου ή τη χορήγηση εθνικής έγκρισης,
- ούτε να απαγορεύουν την πρώτη θέση σε κυκλοφορία οχημάτων με κινητήρα με ανάφλεξη διά συμπιέσεως,
εφόσον οι εκπομπές ρυπογόνων σωματιδίων από αυτόν τον τύπο οχήματος με κινητήρα ή από αυτά τα οχήματα ανταποκρίνονται στις διατάξεις των παραρτημάτων της οδηγίας 70/220/ΕΟΚ, όπως τροποποιούνται από την παρούσα οδηγία .
2 . Από την 1η Οκτωβρίου 1989, τα κράτη μέλη :
- δεν μπορούν πλέον να εκδίδουν το έγγραφο που προβλέπεται στο άρθρο 10 παράγραφος 1 τελευταία περίπτωση της οδηγίας 70/156/ΕΟΚ για τύπους οχημάτων με κινητήρα με ανάφλεξη διά συμπιέσεως,
- μπορούν να αρνούνται τη χορήγηση εθνικής έγκρισης για τύπους οχημάτων με κινητήρα με ανάφλεξη διά συμπιέσεως,
εφόσον οι εκπομπές ρυπογόνων σωματιδίων των εν λόγω τύπων οχημάτων δεν ανταποκρίνονται στις διατάξεις των παραρτημάτων της οδηγίας 70/220/ΕΟΚ, όπως τροποποιείται από την παρούσα οδηγία .
Πάντως, όσον αφορά τους τύπους οχημάτων με κινητήρα με ανάφλεξη διά συμπιέσεως και με σύστημα αμέσου εγχύσεως καυσίμου, η ημερομηνία αυτή μετατίθεται την 1η Οκτωβρίου 1994 .
3 . Από την 1η Οκτωβρίου 1990, τα κράτη μέλη μπορούν να απαγορεύουν την πρώτη θέση σε κυκλοφορία των οχημάτων με κινητήρα με ανάφλεξη διά συμπιέσεως, οι εκπομπές ρυπογόνων σωματιδίων των οποίων δεν ικανοποιούν τα οριζόμενα στα συμπληρωματικά παραρτήματα της οδηγίας 70/220/ΕΟΚ, όπως τροποποιείται από την παρούσα οδηγία .
Πάντως, όσον αφορά τα οχήματα με κινητήρα με ανάφλεξη διά συμπιέσεως και με σύστημα αμέσου εγχύσεως καυσίμου, η ημερομηνία αυτή μετατίθεται την 1η Οκτωβρίου 1996 .
ίΑρθρο 3 Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις, προκειμένου να συμμορφωθούν με την παρούσα οδηγία, το αργότερο την 1η Οκτωβρίου 1988 . Πληροφορούν αμέσως την Επιτροπή σχετικά .
ίΑρθρο 4 Το αργότερο μέχρι το τέλος του 1989, το Συμβούλιο, βάσει προτάσεως της Επιτροπής, αποφασίζει την υλοποίηση ενός δεύτερου σταδίου για την περαιτέρω μείωση των οριακών τιμών των εκπομπών ρυπογόνων σωματιδίων.
ίΑρθρο 5 Η οδηγία αυτή απευθύνεται στα κράτη μέλη .
Λουξεμβούργο, 16 Ιουνίου 1988 .

Labels: 7
8
15
20